**Înger păzitor**

*Emilian Oniciuc*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(- Bunicule, poveştile-s adevărate?

- Nepoate, asta e adevărată!

- Dar adevărate nu sunt toate?

-Ba da, pentru că... a fost odată...)

Imediat după război,

Într-o vară cu secetă mare,

Am aranjat jugul pe boi,

În zorii dimineţii pe răcoare.

Cu, carul mult aveam de mers,

Să aduc apă rece de izvor...

Cu grijă butoaiele le-am șters

Şi am pus pe ele un covor.

Deoarece coviltir nu aveam

Iar colbul tare se mai vâltura,

În praful secetei îmi doream

Să-mi protejez încărcărtura;

Aveam fân destul în carul meu,

Chiar şi un butoi sălciu cu apă...

Până la gară, drumul era greu

Iar setea din el boii-şi adapă;

Pe cap cu pălăria cea din paie,

Cu borul mare pentru umbră,

Prin lut uscat şi năduşeli şiroaie

M-am fugărit de setea sumbră...

Pustiu era mereu în drumul meu,

Tristeţea-mi nu-i un ifos

Dar eram singur, singurul ,,zmeu"

Scăpat cu greu de tifos...

Prietenii mei din cei mai buni

Au scăpat atunci în veci de sete...

I-am îngropat într-o zi de Luni,

Slăbiți, rămaşi numai schelete;

( Bunica ta, dragă nepoate,

Era ,,grea" cu mamă-ta...

Se ruga în fiecare noapte

Să ne uşureze soarta...)

Ajuns târziu în ceasul din amiazi,

Butoaiele cu apă le-am umplut.

Soarele topea şi cetinile de brazi,

Iar tălpile-mi fierbinţi erau de lut.

Am dat drumul la boi pe un imaş,

Să pască-n scai şi trista uscăciune...

Obosit şi după umbră pătimaş,

Am intrat într-un vagon de cărbune.

Era cumva la umbra unui dâmb,

Iar umbra-i ce era precum o părere,

Se unea cu un copac tare strâmb

Peste vagon, în toropeală și plăcere...

Am așezat o bucată ruptă de carton

Peste praful sticlos de carbune

Şi am intrat curând în mai dulce ton

Cu visele şi clipele mai bune...

Pe patul de carton uzat, uitat,

Eram în colţul unui rai de vis,

Cu sufletul pierdut, amanetat

De iad într-un himeric paradis...

De era real sau vis, nu mai ştiam

Când ochii cred că i-am deschis;

Era întuneric beznă şi credeam

Că-n moarte sunt pe veci proscris...

Am sărit buimac în picioare.

De boi, atunci, mi-am amintit...

Privind în liniştea tulburătoare

Spre mine-o mână albă am zărit...

Am îngheţat în a mea spaimă!

Mâna albă ciudat mai strălucea

În noapte, era un fel de ştimă,

Care spre mine lin, lin plutea...

M-a atins pe pieptul dezgolit

Şi uşor spre podea mă împinse,

De podea m-am simțit lipit

Iar totul în jurul meu se aprinse...

Se aprinse-n zgomot infernal

De se cutremura pământul!

Simţeam în suflet un fior carnal

Că mă frigea în vâlvătaie, vântul...

( Nepotul se uita uimit

Cu ochii-i de cicoare;

Era puţin nedumerit,

Din ce motive, oare? )

În gară se făceau manevre,

Iar o cisternă la vale a scăpat;

În acele viziuni-Minerve,

O mâna albă, m-a salvat...

De mine un înger s-a îndurat!

Să fie al meu înger păzitor?

Înduioşat de sufletu-mi curat

În ceasul cel răzbunător...

(Nu-i minciună... Este adevărat!

Şi acum la ceas de bătrăneţe,

Un puişor de înger m-a salvat

De singurătate lungă şi tristeţe...)